**DOSARUL**

**PRIVIND ACORDAREA STIMULENTULUI FINANCIAR**

**PENTRU CONSTITUIREA FAMILIEI**

a) **Cerere tip (**se completează de către soțul care este titularul contului bancar);

b) **Acordul privind prelucrarea datelor cu caracter personal**, care se va semna și completa de către ambii soți, în fața reprezentantului de la Biroul pentru Relații cu Publicul al CTMB;

c) Copie conformă cu originalul a **cărții de identitate** (C.I.) a ambilor soți, valabile la momentul depunerii, cu numele de familie purtat după căsătorie;

d) Copie conformă cu originalul a **certificatului de căsătorie**; în cazul căsătoriei oficiate în străinătate se va depune dovada transcrierii actului în registrele de stare civilă române;

e) **Extras de cont** din care să reiasă titularul contului și codul IBAN. Titularul contului va fi și semnatarul cererii. Datele bancare trebuie să fie actualizate;

f) Act doveditor prin care cel puțin unul din soți atestă domiciliul sau reședința în municipiul București, cu cel puțin 6 luni înainte de depunerea cererii - **copie C.I. copie C.I. cu viză de reședință, istoricul de domiciliu/reședință;**

g) **Certificate de atestare fiscală** din care să reiasă faptul că beneficiarii nu au datorii sau au datorii eșalonate către bugetul local.

\* toate actele se vor prezenta pentru conformitate și în original.